**APSTIPRINU**

Rēzeknes novada pašvaldības izpilddirektors

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ J.Troška

2020.gada 29. janvārī

**Rēzeknes novada pašvaldības Zemes pārvaldības dienesta**

**Zemes lietu speciālista amata atklātā konkursa nolikums**

1. Šis nolikums nosaka konkursa uz vakanto Rēzeknes novada pašvaldības Zemes pārvaldības dienesta zemes lietu speciālista amata vienību (turpmāk – konkurss) norises kārtību.
   1. Konkursa amata nosaukums, likme, apkalpošanas teritorijas un darba vietas:

|  |  |  |
| --- | --- | --- |
| *Amata nosaukums* | *Apkalpošanas teritorija un darba vieta* | *Amata likme* |
| Zemes lietu speciālists | **Maltas pagasts, Pušas pagasts** | **1** |

* 1. Atlīdzība (amatalga, pirms nodokļu nomaksas) par 1 amata likmi – **EUR 530**
  2. Plānotais amata pienākumu pildīšanas uzsākšanas laiks – ne vēlāk kā **2020.gada 15.marts.**
  3. Amatā veicamo pienākumu apraksts pievienots konkursa nolikuma pielikumā “Zemes lietu speciālista amata apraksts” (pielikums Nr.1).

1. Pretendentu dokumentu iesniegšanas termiņš – **2020.gada 7. februāris, plkst.16.30**.
2. Kandidātu izvērtēšana tiek uzsākta ne vēlāk kā 3 (trīs) dienas pēc dokumentu iesniegšanas termiņa beigām.
3. Ar konkursa nolikumu var iepazīties Rēzeknes novada pašvaldības mājaslapā: <http://rezeknesnovads.lv/category/pasvaldibas-pazinojumi/>
4. Pretendentiem jāatbilst šādām prasībām:
   1. vismaz vidējā izglītība;
   2. amata pildīšanai atbilstošas valsts valodas zināšanas (B līmeņa 2.pakāpe);
   3. augsta atbildības sajūta un precizitāte;
   4. zināšanas par darbu ar zemes lietām un pašvaldības nekustamajiem īpašumiem reglamentējošiem normatīvajiem aktiem un spēja tajos orientēties;
   5. zināšanas darbā ar kartogrāfisko materiālu, spēja orientēties kadastra informācijā;
   6. labas datora lietošanas prasmes, prasme strādāt ar ofisa programmām (MS Word, MS Excel), spēja ātri apgūt darbu ar speciālajām programmām (ZZDats NĪNO, NOMA), kā arī prasme darbam izmantot internetresursus ([www.likumi.lv](http://www.likumi.lv); [www.kadastrs.lv](http://www.kadastrs.lv) ).

Pieredze darbā ar zemes lietu vai nekustamo īpašumu jautājumu kārtošanu pašvaldībā vai valsts iestādē tiks uzskatīta par priekšrocību.

1. Pretendenti 2.punktā noteiktajā termiņā personīgi iesniedz Rēzeknes novada pašvaldības administrācijas 17.kabinetā (2.stāvā), Atbrīvošanas alejā 95A, Rēzeknē, šādus dokumentus:
   1. pieteikuma anketu (pielikums Nr.2)
   2. profesionālās darbības aprakstu (CV);
   3. izglītību apliecinoša dokumenta kopiju;
   4. likumā noteiktajā gadījumā, dokumentu, kas apliecina valsts valodas zināšanas tādā apjomā, kāds nepieciešams amata pienākumu veikšanai;
2. Konkurss tiek organizēts divās kārtās.
3. Konkursa pirmajā kārtā konkursa komisija izvērtē pretendentu iesniegtos dokumentus.
4. Uz konkursa otro kārtu uzaicina tos pretendentus, kuru iesniegtie dokumenti atbilst konkursa nolikumā izvirzītajām prasībām.
5. Konkursa otrajā kārtā – darba intervija un praktisko iemaņu pārbaude.

Darba intervijas laikā komisijas locekļi ir tiesīgi uzdot jautājumus, kas skar zemes lietu speciālista pienākumu izpildi, zemes lietas, personas datu aizsardzību un administratīvā procesa virzību reglamentējošo normatīvo aktu parzināšanu. Par darba interviju katrs pretendents saņem vērtējumu no 0 līdz 3 ballēm.

Praktisko iemaņu pārbaudē tiek testēta amata pretendentu spēja praktiski rīkoties ar datoru, izmantot darbam ofisa (MS Word, MS Excel) e-pasta programmas, sameklēt informāciju kadastrs.lv un likumi.lv vietnēs. Praktisko iemaņu pārbaudē katrs pretendents saņem vērtējumu no 0 līdz 3 ballēm.

1. Abās konkursa kārtās kā novērotāji ir tiesīgi piedalīties Rēzeknes novada domes deputāti, domes priekšsēdētājs, domes priekšsēdētāja vietnieks un pašvaldības izpilddirektors.
2. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes. Komisijas sēdes tiek protokolētas. Protokolu paraksta visi klātesošie konkursa komisijas locekļi.
3. Pieņemot lēmumu par atbilstošāko amata kandidātu uz vakanto amata vietu, komisija vadās pēc konkrētā pretendenta darba intervijā un praktisko iemaņu pārbaudē saņemtā baļļu skaita. Ja pretendenti ir ieguvuši vienādu baļļu skaitu, tad pretendentiem tiek uzdoti papildus jautājumi vai praktiskais uzdevums.
4. Komisija lēmumus pieņem ar vienkāršu klātesošo komisijas locekļu balsu vairākumu. Balsīm sadaloties vienādi, izšķirošā ir komisijas priekšsēdētāja balss.
5. Ne vēlāk kā 3 (trīs) darbadienu laikā pēc lēmuma pieņemšanas, komisija rakstiski iesniedz Rēzeknes novada pašvaldības izpilddirektoram ieteikumu par atbilstošāko amata pretendentu.